b'\n_START_ARTICLE_\nMcDonnell Douglas F/A-18 Hornet\n_START_SECTION_\nZasnova\n_START_PARAGRAPH_\nF-18 je dvomotorno ve\xc4\x8dnamensko takti\xc4\x8dno bojno letalo. Je dokaj okretno, \xc5\xa1e posebej pri velikih vpadnih kotih. Zato se ima zahvaliti podalj\xc5\xa1kom v korenu krila (LEX), kateri zaradi vrtin\xc4\x8denja ki ga proizvajajo, pove\xc4\x8dujejo vzgon pri majhnih hitrostih. Za dobro vodljivost skrbi tudi digitalen fly-by-wire sistem._NEWLINE_Maksimalen doseg Horneta je sicer velik, vendar pa je takrat letalo polno zunanjih rezervoarjev goriva, ki so namesto oro\xc5\xbeja pod krili. Doseg samo z notranjem gorivom pa je majhen, ker ima Hornet majhno razmerje med maso goriva in maso letala. Pri MTOW je to .23, medtem ko ima ve\xc4\x8dina drugih takti\xc4\x8dnih lovcev med .30 in .35. To je najverjetneje glavna slabost tega letala, ki so jo vsaj nekoliko izbolj\xc5\xa1ali z novim Super Hornetom (\xc4\x8deprav tudi ta \xc5\xa1e zdale\xc4\x8d ni popoln)._NEWLINE_Hornet ni zelo hiter, prav tako ne more nositi zelo velike koli\xc4\x8dine tovora. Kljub temu pa je F/A-18 zelo cenjen zaradi svoje fleksibilnosti, zanesljivosti in dobre elektronske opreme, ki skrbi da bo Hornet uporaben \xc5\xa1e kar nekaj \xc4\x8dasa. Tudi vzdr\xc5\xbeevanje je poceni in preprosto.\n_START_SECTION_\nZgodovina\n_START_PARAGRAPH_\nZa\xc4\x8detki F/A-18 Horneta segajo v sedemdeseta leta 20. stoletja, ko je ameri\xc5\xa1ko letalstvo iskalo poceni in lahko letalo ki pi dopolnilo velike in drage lovce F-15. Na nate\xc4\x8daj se je prijavil General Dynamics s svojim YF-16 in Northrop s svojim YF-17. Zmagal je YF-16, ki se je pozneje razvil v F-16, vendar pa za Northropa \xc5\xa1e ni bilo vse izgubljeno. Letalo je posvojila ameri\xc5\xa1ka mornarica, pri McDonnell Douglasu pa so ga predelali za njene potrebe (uporaba na letalonosilkah). Tako predelano letalo se je imenovalo F-18. Na za\xc4\x8detku so na\xc4\x8drtovali dve verziji: F-18 in A-18, vendar so spredvideli, da ju lahko zdru\xc5\xbeijo. Tako je Hornet eno prvih letal, ki lahko brez posebnih sprememb v opremi napada tako cilje na tleh, kot v zraku (treba je le premakniti stikalo)._NEWLINE_V uporabo so ga sprejeli leta 1983 od takrat pa so ga \xc5\xbee ve\xc4\x8dkrat posodobili. Tako sta nastala modela C in D, s katerima so uvedli vrsto izbolj\xc5\xa1av npr. bolj\xc5\xa1i radar, novej\xc5\xa1i ra\xc4\x8dunalnik, mo\xc5\xbenost uporabe novej\xc5\xa1ih izstrelkov..._NEWLINE_Na palubah letalonosilk je dopolnjeval ve\xc4\x8djega F-14 Tomcata, ki je bil sicer u\xc4\x8dinkovit prestreznik in lovec za zra\xc4\x8dno prevlado, a tudi drag za vzdr\xc5\xbeevanje. To se je za\xc4\x8delo \xc5\xa1e posebej poznati po koncu hladne vojne, ko se je F-14 staral, obrambni prora\xc4\x8dun ZDA pa zni\xc5\xbeeval. F-18 pa je bil znan po nizkih stro\xc5\xa1kih vzdr\xc5\xbeevanja in veliki zanesljivosti, zato so za\xc4\x8deli razmi\xc5\xa1ljati o pove\xc4\x8danem hornetu, ki bi prevzel naloge ve\xc4\x8djega kolega. To pa so bili za\xc4\x8detki F/A-18 E/F Super Horneta, ki je 25\xc2\xa0% ve\xc4\x8dji, lahko nese ve\xc4\x8d goriva, ima dalj\xc5\xa1i dolet, pa tudi mo\xc4\x8dnej\xc5\xa1e motorje. Krilo je popolnoma novo, avionika pa mo\xc4\x8dno posodobljena. Super hornet je prvi\xc4\x8d poletel leta 1995, v uporabo pa so jih uvedli leta 1999.'